


TISZAVASVÁRI VÁROS ÖNKORMÁNYZATA
KÉPVISELŐ-TESTÜLETE
177/2026. (VI.25.) Kt. számú 
határozata

A II. számú vegyes fogorvosi körzet rendelési idejének módosításáról

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza: 
1.A Képviselő-testület hozzájárul ahhoz, hogy a II. számú fogorvosi körzetben ellátási kötelezettséggel rendelkező Gálné dr. Kulcsár Tímea fogorvos rendelési ideje 2026. szeptember 15. napjától az alábbiak szerint módosuljon:
Hétfő: 12:00 – 18:00
Kedd: 8:00 – 14:00
Szerda: 8:00 – 14:00
Csütörtök: 8:00 – 14:00
Péntek: 8:00 – 14:00 (iskolafogászat)

2.Elfogadja a Tiszavasvári II. számú vegyes fogorvosi körzet ellátására a Petra Dent Egészségügyi Szolgáltató Korlátolt Felelősségű Társasággal (székhelye: 4440 Tiszavasvári, Iskola utca 3. A ép., cégjegyzékszáma: 15-09-092121, adószáma: 32472916-2-15, képviseli: Gálné dr. Kulcsár Tímea ügyvezető) kötött feladatellátási szerződés módosítását a határozat 1. melléklete szerinti tartalommal.


Határidő: azonnal                                 Felelős: Balázsi Csilla polgármester


            Balázsi Csilla                                                Dr. Kovács János
             polgármester                                                           jegyző







177/2026. (VI.25.) Kt. számú határozat 1. melléklete
FELADAT-ELLÁTÁSI SZERZŐDÉS
fogorvosi feladatok ellátására
1. számú módosítása


amely létrejött egyrészről Tiszavasvári Város Önkormányzata (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli Balázsi Csilla polgármester) (továbbiakban: önkormányzat), 

másrészről Petra Dent Egészségügyi Szolgáltató Korlátolt Felelősségű Társasággal (székhelye: 4440 Tiszavasvári, Iskola utca 3. A ép., cégjegyzékszáma: 15-09-092121, adószáma: 32472916-2-15, képviseli: Gálné dr. Kulcsár Tímea ügyvezető) Gálné dr. Kulcsár Tímea (szül.: ……………, …......................, an.: ………., nyilvántartási száma: ………..) mint személyes ellátási kötelezettséggel rendelkező fogorvos) (továbbiakban: szolgáltató) – a továbbiakban együtt: Felek – között az alulírott napon és helyen, az alábbi feltételek szerint:

Előzmények:

Felek rögzítik, hogy közöttük 2024. február 22. napján fogorvosi egészségügyi alapellátási feladatok (II. számú fogorvosi körzet) ellátására vonatkozóan feladatellátási szerződés (a továbbiakban: Szerződés) jött létre.
[bookmark: _GoBack]Szolgáltató kezdeményezésére, valamint Tiszavasvári Város Önkormányzata Képviselő-testülete 177/2026. (VI.25.) Kt. számú határozata alapján a Felek a Szerződés rendelési időre vonatkozó pontját közös megegyezéssel az alábbiak szerint módosítják.
1. A Szerződés módosítása
Felek megállapodnak, hogy a Szerződés 1.9. pontja helyébe 2026. szeptember 15. napjától az alábbi rendelkezés lép:
„1.9. Szolgáltató rendelési ideje minimum heti 30 óra. Szolgáltató vállalja a jogszabályokban, illetve a finanszírozási szerződésben meghatározott rendelési idő betartását. Szolgáltató a rendelési időt az önkormányzat előzetes hozzájárulásával módosíthatja. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni. További tájékoztatási kötelezettségek körébe tartozik a térítés ellenében végzett szolgáltatások térítési díjának ismertetése, az ügyeleti ellátás, a betegjogi képviselő elérhetősége, a panaszjog gyakorlásának lehetősége, továbbá a 96/2003. (VII.15.) Korm. rendelet 3.§ és 4.§-aiban előírtak. 
Rendelési idő:
Hétfő: 12:00 – 18:00
Kedd: 8:00 – 14:00
Szerda: 8:00 – 14:00
Csütörtök: 8:00 – 14:00
Péntek: 8:00 – 14:00 (iskolafogászat)”

2. Vegyes rendelkezések
2.1. A Szerződés 1.9. pontján kívüli egyéb rendelkezései változatlan tartalommal maradnak hatályban.
2.2. Ezen szerződésmódosítás 4 (négy) egymással teljesen megegyező eredeti példányban készült, amelyből 3 (három) példány az Önkormányzatot, 1 (egy) példány a Szolgáltatót illeti meg.
2.3.Felek ezen szerződésmódosítást, mint akaratukkal mindenben megegyezőt, jóváhagyólag írták alá.
2.4.Az önkormányzat (a továbbiakban e pont alkalmazásában: Adatkezelő) tájékoztatja a szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a  szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A szolgáltatót jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Tiszavasvári, 2026. ……………………….

        


 ………………………………			…………………………………..
Tiszavasvári Város Önkormányzata	   Petra Dent Egészségügyi Szolgáltató Kft.
                   képviseletében                                                  szolgáltató                                
                   Balázsi Csilla                                                     
                   polgármester                                                                                               
                                                                                                   


Pénzügyi ellenjegyzés: ……………………………………………….

